
Εισαγωγή, εκπαίδευση και μετεκπαίδευση στις Σχολές της 
Αστυνομικής Ακαδημίας και στο Τμήμα Ανθυποπυραγών 
της Πυροσβεστικής Ακαδημίας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή: 

Αρθρο 1 

Προϋποθέσεις εισαγωγής στις Σχολές 
Αστυφυλάκων και Αξιωματικών 

1. Η εισαγωγή σπουδαστών στη Σχολή Αστυφυλάκων 
και στη Σχολή Αξιωματικών της Ελληνικής Αστυνομίας 
γίνεται με το σύστημα των γενικών εξετάσεων, σύμφωνα 
με τις διατάξεις των άρθρων 1 και 2 του ν. 1351/1ί}83 
(ΦΕΚ 56 Α ) “Εισαγωγή σπουδαστών στην Τριτοβάθμια 
εκπαίδευση και άλλες διατάξεις", όπως έχουν τροπο¬ 
ποιηθεί και συμπληρωθεί μεταγενέστερα και ισχύουν 
κάθε φορά και με τις ειδικότερες ρυθμίσεις που ανα- 
φέρονται στις ακόλουθες παραγράφους του παρόντος 
άρθρου. 

2. α. Ο αριθμός των εισαγομένων σε υφιστάμενες κατά 

το χρόνο αποφοίτησής τους κενές θέσεις σε καθεμιά 
από τις παραπάνω Σχολές καθορίζεται κατ’ έτος με 
κοινή απόφαση των Υπουργών Δημόσιας Τάξης, Εθνικής 
Αμυνας και Εθνικής Παιδείας και Θρησκευμάτων, με 
βάση τις ανάγκες κάθε φορά της Ελληνικής Αστυνομίας. 
Με την ίδια απόφαση καθορίζεται το ποσοστό από το 
συνολικό αριθμό εισακτέων των εισαγόμενων γυναικών, 
που δεν μπορεί να υπερβαίνει το 20% για τη Σχολή 
Αστυφυλάκων και το 15% για τη Σχολή Αξιωματικών. 
Κατά το καθορισμό του αριθμού που αντιστοιχεί στο 
ποσοστό αυτό, τα κλασματικά υπόλοιπα δεν λαμβάνονται 
υπόψη. Από τον αριθμό των εισακτέων που καθορίζεται 
για τη Σχολή Αξιωματικών, ποσοστό 50% προέρχεται 
υποχρεωτικά, με την επιφύλαξη των διατάξεων της 
παραγράφου 2 του άρθρου 3 του παρόντος νόμου, από 
Ανθυπαστυνόμους, Αρχιφύλακες και Αστυφύλακες, σι 
οποίοι εισάγονται στο Γ εξάμηνο. Το ανωτέρω ποσοστό | 
μειώνεται κατά 5% κατ' έτος και μέχρι να φθάσει τελικά 
στο 20%. | 

β. Οι διατάξεις του άρθρου 42 του ν. 1481/1984 (ΦΕΚ 
152 Α') για την κατάταξη ειδικών κατηγοριών προσώπων 


στις Σχολές της Αστυνομικής Ακαδημίας εξακολουθούν 
να ισχύουν. 

γ. Στη Σχολή Αξιωματικών εισάγονται καθ υπέρβαση 
και χωρίς εξετάσεις οι πέντε (5) πρώτοι κατά σειρά 
εξόδου από τη Σχολή Αστυφυλάκων, όπως καθορίζεται 
από τον οικείο κανονισμό, που εισάγονται σύμφωνα με 
τις διατάξεις του παρόντος νόμου και αποφοιτούν κατά 
το αμέσως προηγούμενο της εισαγωγής εκπαιδευτικό 
έτος. 

δ. Στη Σχολή Αξιωματικών εισάγονται κατ' έτος και 
καθ' υπέρβαση μέχρι δέκα (10) Αστυφύλακες, Αρχιφύ¬ 
λακες και Ανθυπαστυνόμοι, πτ^ιχιούχοι Ανωτάτων Εκ¬ 
παιδευτικών Ιδρυμάτων και Τεχνολογικών Εκπαιδευτικών 
Ιδρυμάτων, ύστερα από κατατακτήριες εξετάσεις που 
διενεργούνται από το Υπουργείο Δημόσιας Τάξης, ε¬ 
φόσον συγκεντρώνουν και τα λοιπά προβλεπόμενα από 
τον οικείο κανονισμό προσόντα. Τα μαθήματα στα οποία 
εξετάζονται και η διαδικασία των εξετάσεων καθορίζο¬ 
νται με απόφαση του Υπουργού Δημόσιας Τάξης. 

ε. Στη Σχολή Αστυφυλάκων του παρόντος νομού 
εισάγονται χωρίς εξετάσεις και καθ υπέρβαση του 
εκάστοτε οριζόμενου αριθμού μέχρι δέκα (10) αθλητές, 
οι οποίοι έχουν πετύχει διάκριση εκ των αναφερομένων 
στα άρθρα 22 και 23 του ν. 2009/1992 (ΦΕΚ' 18 -Α'), 
εφόσον έχουν και τα προσόντα που απαιτούνται για 
τους λοιπούς υποψήφιους Αστυφύλακες. Σε περίπτωση 
που οι υποψήφιοι υπερβαίνουν τον ως άνω αριθμό, 
προηγούνται όσοι επιτυγχάνουν διάκριση κατά σειρά σε 
διοργανώσεις Ολυμπιακών, Παγκόσμιων ή Πανευρωπαϊ¬ 
κών αγώνων ή καταρρίπτουν ή ισοφαρίζουν παγκόσμια 
ή πανευρωπαϊκή επίδοση και ακολουθούν κατά /σειρά * 
όσοι επιτυγχάνουν διάκριση σε διοργάνωση Μεσογεια¬ 
κών ή Βαλκανικών αγώνων ή καταρρίπτουν ή ισοφαρίζουν 
πανελλήνια επίδοση. Εάν οι υποψήφιοι έχουν πετύχει 
διάκριση σε ίδια διοργάνωση, προηγούνται εκείνοι που 
καταλαμβάνουν την καλύτερη θέση και μεταξύ αυτών 
που έχουν την ίδια θέση, όσοι έχουν υψηλότερο βαθμό 
απολυτηρίου Λυκείου. Για την εφαρμογή των διατάξεων 
του παρόντος εδαφίου ισχύουν ανάλογα οι διατάξεις 
του άρθρου 25 του ν. 2009/1992. 

3. Με κοινή απόφαση των Υπουργών Δημόσιας Τάξης 
και Εθνικής Παιδείας και Θρησκευμάτων καθορίζονται 

οι δέσμες, στις οποίες εντάσσονται οι Σχολές Αστυ¬ 
φυλάκων και Αξιωματικών Ελληνικής Αστυνομίας, το 
ποσοστό εισαγομένων από κάθε δέσμη και κάθε άλλη 
αναγκαία λεπτομέρεια. 

4. Οι υποψήφιοι για τις Σχολές Αστυφυλάκων και 
Αξιωματικών της Ελληνικής Αστυνομίας πρέπει να έχουν 
τα προβλεπόμενα προσόντα, που καθορίζονται από τις 
διατάξεις του νόμου και τους οικείους κανονισμούς. 

5. Οι υποψήφιοι ιδιώτες υποβάλλονται επιπλέον σε 
"Προκαταρκτικές εξετάσεις" (αθλητικές, υγειονομικές 
και ψυχοτεχνικές δοκιμασίες), που γίνονται με μέριμνα 
του Υπουργείου Δημόσιας Τάξης και σύμφωνα με όσα 
καθορίζονται από τις οικείες διατάξεις του νόμου και 
τους κανονισμούς. Στις εξετάσεις αυτές ο υποψήφιος 
πρέπει νά κριθεί ικανός κατά το έτος υποβολής της 
υποψηφιότητας για να έχει δικαίωμα συμμετοχής στην 
επιλογή. Οι αστυνομικοί υποψήφιοι υποβάλλονται μόνο 
σε υγειονομικές εξέτάσεις, σύμφωνα με τις διατάξεις 
του οικείου κανονισμού. 

6. Οι διατάξεις των παραγράφων 1 και 2 του άρθρου 
29 του ν. 2009/1992 (ΦΕΚ 18 Α') εφαρμόζονται ανάλογα 
και για τις Σχολές Αστυφυλάκων και Αξιωματικών. 

7. Κενές θέσεις, που είναι πιθανό να προκύπτουν 
μετά την εισαγωγή των σπουδαστών στις Σχολές, επι¬ 
τρέπεται να συμπληρώνονται από υποψηφίους, που 
είχαν δηλώσει τη συγκεκριμένη Σχολή κατά φθίνουσα 
βαθμολογική σειρά και σύμφωνα με τις διατάξεις της 
παρ. 3 του παρόντος. Η συμπλήρωση των κενών θέσεων 
γίνεται με απόφαση του Υπουργού Δημόσιας Τάξης, με 
βάση σχετικούς πίνακες επιλαχόντων που αποστέλλο- 
νται από το Υπουργείο Εθνικής Παιδείας και Θρησκευ¬ 
μάτων. 

Άρθρο 2 

Σχολή Αστυφυλάκων 

1. Η φοίτηση στη Σχολή Αστυφυλάκων διαρκεί πέντε 
(5) εξάμηνα. 

2. Η κατανομή των εισαγομένων στα Παραρτήματα 
της Σχολής Αστυφυλάκων, που λειτουργούν σύμφωνα 
με τις κείμενες διατάξεις, ενεργείται με απόφαση του 
Υπουργού Δημόσιας Τάξης, με βάση τη σειρά προτίμησης 
για καθένα που δηλώνεται μετά την επιλογή αυτών στη 
Διεύθυνση Εκπαίδευσης του Υπουργείου Δημόσιας Τά¬ 
ξης, σε συνδυασμό με τη συνολική τους βαθμολογία. 
Σε περίπτωση ισοβαθμίας διενεργείται κλήρωση με μέ¬ 
ριμνα της ίδιας Διεύθυνσης. 

3. Οι απόφοιτοι της Σχολής του παρόντος άρθρου 
είναι ανακριτικοί υπάλληλοι κατά την έννοια της παρ. 
1 του άρθρου 33 του Κώδικα Ποινικής Δικονομίας. 

4. Με προεδρικό διάταγμα, που εκδίδεται μετά από 
πρόταση του Υπουργού Δημόσιας Τάξης, ρυθμίζονται 
τα θέματα που αφορούν τον Οργανισμό της Σχολής, 
το πρόγραμμα, το εκπαιδευτικό προσωπικό, τα διδα¬ 
σκόμενα μαθήματα, τη διεξαγωγή των εξετάσεων και 
κάθε άλλη αναγκαία λεπτομέρεια. 

Άρθρο 3 

Σχολή Αξιωματικών Ελληνικής Αστυνομίας 

1. Η φοίτηση στη Σχολή Αξιωματικών της Ελληνικής 
Αστυνομίας διαρκεί οκτώ (8) εξάμηνα. 

2. Κατά το πρώτο έτος εφαρμογής των διατάξεων 
του παρόντος νόμου εισάγονται στη Σχολή Αξιωματικών 
μόνο ιδιώτες. 


3. Οι δόκιμοι Υπαστυνόμοι, που προέρχονται από 
ιδιώτες, κατά τη διάρκεια της εκπαίδευσής τους, λαμ¬ 
βάνουν τις αποδοχές του μη εκπληρώσαντος τις στρα¬ 
τιωτικές υποχρεώσεις αστυφύλακα. 

4. Οι διατάξεις της παρ. 4 του προηγούμενου άρθρου 
εφαρμόζονται ανάλογα και για τη Σχολή Αξιωματικών. 

Άρθρο 4 

Εισαγωγή σπουδαστών στο Τμήμα 

Ανθυποπυραγών της Πυροσβεστικής Ακαδημίας 

1. α. Στο Τμήμα Ανθυποπυραγών της Πυροσβεστικής 
Ακαδημίας εισάγονται Πυρονόμοι, Αρχιπυροσβέστες και 
Πυροσβέστες, σε ποσοστό 50% των θέσεων που προ¬ 
κηρύσσονται με το σύστημα των γενικών εξετάσεων, 
σύμφωνα με τις διατάξεις των άρθρων 1 και 2 του ν. 
1351/1993 (ΦΕΚ 56 Α'), όπως έχουν τροποποιηθεί και 
συμπληρωθεί μεταγενέστερα και ισχύουν κάθε φορά. 
Το υπόλοιπο 50% των θέσεων που προκηρύσσονται 
για το ίδιο Τμήμα καλύπτεται με εισαγωγή πτυχιούχων 
Ανωτάτων Εκπαιδευτικών Ιδρυμάτων, σύμφωνα με τις ·» 
διατάξεις του άρθρου 1 του π.δ. 365/1990 (ΦΕΚ 144 
Α'). Αν ο αριθμός των εισακτέων δεν καλύπτεσαι από 
τη μια κατηγορία, συμπληρώνεται από την άλλη. 

β. Ο αριθμός των εισαγομένων καθορίζεται κατ' έτος 
με κοινή απόφαση των Υπουργών Δημόσιας Τάξης και 
Εθνικής Παιδείας και Θρησκευμάτων και είναι ίσος με 
τις κενές οργανικές θέσεις που υπάρχουν κατά την 
προκήρυξη των εξετάσεων, καθώς και με εκείνες που 
πρόκειται να κενωθούν μέχρι τέλους του επόμενου της 
έναρξης της εκπαιδευτικής περιόδου έτους. 

γ. Οι διατάξεις του άρθρου 2 του π.δ. 53/1989 (ΦΕΚ 
26 Α') για την κατάταξη ειδικών κατηγοριών προσώπων 
στα Τμήματα της Πυροσβεστικής Ακαδημίας εξακολου¬ 
θούν να ισχύουν. 

δ. Στο Τμήμα Ανθυποπυραγών εισάγονται κατ' έτος 
και καθ' υπέρβαση Πυροσβέστες, Αρχιπυροσβέστες και 
Πυρονόμοι, πτυχιούχοι Ανωτάτων Εκπαιδευτικών Ιδρυ¬ 
μάτων και Τεχνολογικών Εκπαιδευτικών Ιδρυμάτων σε 
ποσοστό 20% των προκηρυσσόμενων θέσεων με το 
σύστημα των γενικών εξετάσεων, ύστερα από κατα- 
κτήριες εξετάσεις που διενεργούνται απ<5 το Υπουργείο 
Δημόσιας Τάξης, εφόσον συγκεντρώνουν και τα λοιπά 
προβλεπόμενα από τον οικείο κανονισμό προσόντα. 

Τα μαθήματα στα οποία εξετάζονται και η διαδικασία 
των εξετάσεων καθορίζονται με απόφαση του Υπουργού 
Δημόσιας Τάξης. 

2. Οι διατάξεις των παραγράφων 3, 4, 6 και 7 του 
άρθρου 1 του παρόντος νόμου εφαρμόζονται ανάλογα 
και για το Τμήμα Ανθυποπυραγών. 

3. Η φοίτηση στο Τμήμα Ανθυποπυραγών διαρκεί οκτώ 
(8) εξάμηνα, με εξαίρεση όσων εισάγονται σύμφωνα με 
τις διατάξεις του π.δ. 365/1990 (ΦΕΚ 144 Α'), 

4. Οι διατάξεις της παρ. 2 του άρθρου 56 του π.δ. 
174/1983 (ΦΕΚ 68 Α') εξακολουθούν να ισχύουν. 

Άρθρο 5 

Μετεκπαίδευση στελεχών 

1. Ιδρύεται Σχολή Εθνικής Ασφάλειας, η οποία έχει 
ως σκοπό την μετεκπαίδευση και επιμόρφωση των 
ανώτερων στελεχών της Ελληνικής Αστυνομίας σε όλα 
τα θέματα που σχετίζονται με τη στρατηγική και την 
πολιτική εθνικής ασφάλειας. 

2. Στη Σχολή Εθνικής Ασφάλειας μπορεί να φοιτούν 

και Αξιωματικοί των Ενόπλων Δυνάμεων, του Λιμενικού 
και Πυροσβεστικού Σώματος, καθώς και πολιτικοί υπάλ¬ 
ληλοι υπουργείων και υπηρεσιών του ευρύτερου δημό¬ 
σιου τομέα. 

3. Ιδρύεται Σχολή Μετεκπαίδευσης και Επιμόρφωσης, 
η οποία έχει ως αποστολή τη διαρκή μετεκπαίδευση 
και εξειδίκευση του προσωπικού της Ελληνικής Αστυ¬ 
νομίας σε συγκεκριμένα και ειδικά αντικείμενα και στις 
νέες επιστημονικές μεθόδους που σχετίζονται με την 
εκτέλεση της αποστολής του. 

4. Με προεδρικό διάταγμα, που εκδίδεται μετά από 
πρόταση των Υπουργών Οικονομικών και Δημόσιας 
Τάξης, καθορίζονται τα θέματα που αφορούν τον Ορ¬ 
γανισμό των Σχολών του παρόντος άρθρου, την έδρα, 
τη διάρκεια φοίτησης, τις προϋποθέσεις και τη διαδικασία 
εισαγωγής, φοίτησης και αποφοίτησης, τα διδασκόμενα 
γνωστικά αντικείμενα, το διδακτικό προσωπικό και κάθε 
άλλη αναγκαία λεπτομέρεια. 

Άρθρο 6 

' Ειδικές υποχρεώσεις 

1. Για όσους κατατάσσονται στις Σχολές Αστυφυλά¬ 
κων και Αξιωματικών της Ελληνικής Αστυνομίας και δεν 
έχουν εκπληρώσει τις στρατιωτικές τους υποχρεώσεις 
έχουν εφαρμογή οι διατάξεις της παρ. 5 του άρθρου 
27 του ν. 1481/1984. Οι ανωτέρω, μετά την επιλογή 
και κατάταξή τους, υποβάλλονται στη βασική εκπαίδευση 
νεοσυλλέκτων στις Σχολές Αστυνομίας. Με απόφαση 
των Υπουργών Εθνικής Άμυνας και Δημόσιας Τάξης 
καθορίζεται το περιεχόμενο της εκπαίδευσης, η διάρκεια 
αυτής και κάθε άλλη αναγκαία λεπτομέρεια. 

2. Οι μαθητές που διαγράφονται από τις Σχολές λόγω 
αποβολής, απολύσεως ή παραιτήσεώς τους υποχρεών 
νονται να εκπληρώσουν όλες τις στρατιωτικές υπο¬ 
χρεώσεις, σύμφωνα με τις διατάξεις του ν. 1763/1988 
"Στρατολογία των Ελλήνων 1 

Άρθρο 7 

Τελικές και μεταβατικές διατάξεις 

1/ Η Σχολή Αρχιφυλάκων καταργείται μετά το πέρας 
της εκπαίδευσης όσων φοιτούν σε αυτή κατά την έναρξη 
ισχύος του παρόντος νόμου. 

2. Οι Αρχιφύλακες γενικών καθηκόντων προέρχονται 
από Αστυφύλακες γενικών καθηκόντων, ύστερα από 
προαγωγικές εξετάσεις για κάλυψη υφιστάμενων κενών 
οργανικών θέσεων. Οι κενές θέσεις καθορίζονται με 
απόφαση του Αρχηγού της Ελληνικής Αστυνομίας, Οι 
προαγόμενοι με αυτόν τον τρόπο ασκούν ανακριτικά 
καθήκοντα. Οι προϋποθέσεις, τα δικαιολογητικά. η δια¬ 
δικασία διεξαγωγής των εξετάσεων, τα εξεταζόμενα 
μαθήματα και κάθε άλλη αναγκαία λεπτομέρεια καθο¬ 
ρίζονται με προεδρικό διάταγμα, που εκδίδεται με πρό¬ 
ταση του Υπουργού Δημόσιας Τάξης. 

3. Μέχρι ένα (1) έτος μετά την εισαγωγή της πρώτης 
σειράς εκπαιδευομένων στη Σχολή Αστυφυλάκων του 


παρόντος νόμου επιτρέπεται η κατάταξη Αστυφυλάκων 
προς κάλυψη κενών οργανικών θέσεων αστυνομικού 
προσωπικού, σύμφωνα με τις διατάξεις του π.δ. 496/ 
1987 (ΦΕΚ 229 Α ). Η εκπαίδευση αυτών γίνεται σύμφωνα 
με τις διατάξεις του π.δ. 585/1985 (ΦΕΚ 205 Α ). 

4. Οι διατάξεις του παρόντος νόμου, που αναφέρονται 
στη διάρκεια φοίτησης στις Σχολές της Αστυνομικής 
Ακαδημίας και στο Τμήμα Ανθυποπυραγών της Πυρο¬ 
σβεστικής Ακαδημίας εφαρμόζονται για όσους εισάγο- 
νται, σύμφωνα με τις διατάξεις του παρόντος νόμου. 

5. Η εισαγωγή σπουδαστών στις Σχολές της Αστυ¬ 
νομικής και Πυροσβεστικής Ακαδημίας, σύμφωνα με τις 
διατάξεις του παρόντος νόμου, θα αρχίσει από το 
ακαδημαϊκό έτος 1995-1996. 

Άρθρο 8 

1. Το Γνωμοδοτικό Συμβούλιο Παιγνίων, που προ- 
βλέπεται από τις διατάξεις του άρθρου 2 του β.δ. 
29/1971 (άρθρο 9 του α ν. 258/1936, άρθρο 2 του α ν. 
19/1967 και 2/29/9κ.δ. από 10.7.1967 κοινή υπουργική 
απόφαση), συγκροτείται ως εξής: 

α. Από τους Προϊσταμένους των Κλάδων Διοικητικής 
Υποστήριξης και Αστυνομίας Ασφάλειας - Τάξης του 
Υπουργείου Δημόσιας Τάξης, ο αρχαιότερος των οποίων 
εκτελεί χρέη Προέδρου. 

β. Από το Νομικό Σύμβουλο στο Υπουργείο Δημόσιας 
Τάξης και 

γ. Από δύο δημοσίους υπαλλήλους πανεπιστημιακής 
εκπαίδευσης των Υπουργείων Εθνικής Παιδείας και 
Θρησκευμάτων ή Βιομηχανίας, Ενέργειας και Τεχνολο¬ 
γίας, με ειδικότητα ηλεκτρονικού ή ηλεκτρολόγου μη¬ 
χανολόγου - μηχανικού ή αξιωματικούς του Υπουργείου 
Εθνικής Άμυνας με ανάλογη ειδικότητα, που ορίζονται 
για ένα ημερολογιακό έτος, μαζί με τους ανπληρωτες 
τους, με απόφαση του Υπουργού Δημόσιας Τάξης, 
ύστερα από πρόταση των συναρμόδιων υπουργών, ως 
μέλη. 

2. Χρέη Γραμματέα του Γνωμοδοτικού Συμβουλίου 
Παιγνίων εκτελεί αξιωματικός της Διεύθυνσης Δημόσιας 
Ασφάλειας του Υπουργείου Δημόσιας Τάξης με βαθμό 
Αστυνόμου Α’ ή Β', που ορίζεται με την ίδια απόφαση. 

3. Με απόφαση του Υπουργού Δημόσιας Τάξης κα¬ 
θορίζονται οι προϋποθέσεις, η διαδικασία, ο τρόπος και 
ο χώρος εξέτασης των προς χαρακτηρισμό παιγνίων, 
τα απαιτούμενα δικαιολογητικά και οι υποχρεώσεις των 
ενδιαφερομένων, καθώς και κάθε άλλη αναγκαία λε¬ 
πτομέρεια. 

Άρθρο 9 

Αρχιφύλακες που προήχθησαν στο βαθμό τους με 
βάση τις διατάξεις του άρθρου 4 παρ. 2 του ν. 1590/1986 
προάγονται στο βαθμό του Ανθυπαστυνόμου από της 
συμπληρώσεως δεκαοκτώ (18) ετών αστυνομικής υπη¬ 
ρεσίας από την κατάταξή τους. Οι κατά τα ανωτέρω 
προαγόμενοι δεν δικαιούνται αναδρομικών αποδοχών. 

Άρθρο 10 
Έναρξη ισχύος 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κρότους. 

Μύκονος, 18 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Γ. ΑΡΣΕΝΗΣ Α. ΠΑΠΑΔΟΠΟΥΑΟΙ 


ΕΘΝΙΚΗΣ ΠΑΙΔΕΙΑΣ ΔΗΜΟΣΙΑΣ ΤΑΞΗΣ 

ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ ΣΤ.-ΑΓΤ. ΠΑΠΑΘΕΜΕΛΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 20 Ιουλίου 1994 

Ο ΕΠ ΤΗΣ ΔΚΑΙΟΓΥΝΗΣ ΥΠΟΥΡΓΟΙ 

Γ. ΚΟΥΒΕΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



